

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 22.martā Nr.**124**

(prot.Nr.**5**, **30**.§)

**Par apropriācijas pārdali**

Pamatojoties uz likuma “Par pašvaldībām” 21.panta pirmās daļas 2.punktu, Daugavpils pilsētas domes 2018.gada 25.janvāra saistošo noteikumu Nr.1„Par Daugavpils pilsētas pašvaldības budžetu 2018.gadam” 12.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp budžeta programmām/apakšprogrammām un izdevumu kodiem atbilstoši ekonomiskās klasifikācijas kodiem atbilstoši ekonomiskajām kategorijām – kodu pirmās zīmes ietvaros, ja šīs izmaiņas neierobežo iespēju sasniegt programmās/apakšprogrammās paredzēto uzdevumu izpildi, ņemot vērā Domes Finanšu komitejas 2018.gada 15.marta sēdes protokolu Nr.7, atklāti balsojot: PAR – 13 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp izdevumu kodiem atbilstoši ekonomiskajām kategorijām Daugavpils pilsētas domei (reģ.Nr.90000077325, juridiskā adrese: K.Valdemāra ielā 1, Daugavpilī) pamatbudžeta programmas „Dzīvojamā fonda un teritoriju attīstība” apakšprogrammās:

1. „Pašvaldības līdzfinansējums daudzdzīvokļu dzīvojamo māju piesaistīto zemes gabalu labiekārtošanai un daudzdzīvokļu dzīvojamo māju atjaunošanu” saskaņā ar pielikumu.

2. „Pašvaldības līdzfinansējums energoefektivitātes pasākumu veikšanai daudzdzīvokļu dzīvojamās mājās” saskaņā ar pielikumu.

Pielikumā: 1. Daugavpils pilsētas domes pamatbudžeta apakšprogrammas „Pašvaldības līdzfinansējums daudzdzīvokļu dzīvojamo māju piesaistīto zemes gabalu labiekārtošanai un daudzdzīvokļu dzīvojamo māju atjaunošanu” ieņēmumu un izdevumu tāmes 2018.gadam grozījumi.

2. Daugavpils pilsētas domes pamatbudžeta apakšprogrammas „Pašvaldības līdzfinansējums energoefektivitātes pasākumu veikšanai daudzdzīvokļu dzīvojamās mājās” ieņēmumu un izdevumu tāmes 2018.gadam grozījumi.

Domes priekšsēdētājs *(personiskais paraksts)* R.Eigims